**Karine Polwart**, fødd 23. desember 1970 i Banknock, Skottland, er ein skotsk singer-songwriter. Ho skriv hovudsakleg songar i folkemusikksjangeren, ofte med politiske tema. Polwart er mest kjend som soloartist, med tre utmerkingar på BBC Folk Awards 2005. Ho har vore medlem av gruppene Malinky, Battlefield Band og skotsk-kanadiske The Burns Unit. Ho har òg samarbeidd med The Fruit Tree Foundation.

Biografi
--------

Polwart voks opp i byen Banknock i sentrale Skottland. Ho kjem frå ein musikalsk familie; broren Steven speler gitar i bandet hennar, og systera Kerry er medlem i gruppa The Poems. Ho studerte filosofi og statsvitskap ved University of Dundee og studerte seinare til mastergrad i filosofi i Glasgow.

Etter avslutta eksamen arbeidde Polwart som filosofilærar og deretter for Scottish Women's Aid, med spørsmål kring mishandling i heimen, barnemishandling og ungdomsretter. Dette kom til å påverka den seinare låtskrivinga hennar.

Polwart slo gjennom som songar i folkemusikkgruppa Malinky. Ho blei profesjonell musikar etter at gruppa hadde suksess med det fyrste albumet sitt, *Last Leaves*, i 2000. Etter å ha sunge i Malinky, macAlias og Battlefield Band og medverka i prosjektet *The Complete Songs of Robert Burns* byrja ho ein solokarriere. Det fyrste soloalbum hennar, *Faultlines*, kom ut i 2003 og vann pris for *Beste album* og dessutan i to kategoriar til vedpå BBC Radio 2. Folk Awards 2005. Dette gav henne auka gjennomslag i breiare musikkrinsar i Storbritannia.

Frå 2007 til 2012 var Polwart medlem av The Burns Unit. Ho har òg samarbeidd med The Fruit Tree Foundation på det fyrste albumet deira.

Diskografi
----------

### Som soloartist

#### Album

* *Faultlines* (2003)
* *Scribbled in Chalk* (2006)
* *Fairest Floo'er* (2007)
* *This Earthly Spell* (2008)
* *Traces* (2012)

#### Samlealbum

* *Threshold* (2013 - berre i Canada)

#### Singlar

* *The Pulling Through EP* - fyrste spor *Holy Moses* (2005)
* *Daisy* (2006)
* *I'm Gonna Do It All* (2006)
* *The-Build-Your-Own-Cathedral-EP* - fyrste spor *Medusa* (2009)
* *Evergreen EP* (Lau vs Karine Polwart, 2010)

#### DVD-ar

* *Here's Where Tomorrow Starts* (2011)

### Samarbeid og gjesteinnspelingar

* Various Artists - *The Complete Songs of Robert Burns, Volume 7* (1999)
* macAlias - *highwired* (2000)
* Various Artists - *The Complete Songs of Robert Burns, Volume 8* (2000)
* Various Artists - *The Complete Songs of Robert Burns, Volume 9* (2001)
* Various Artists - *Scots Women* (2002)
* Corrina Hewat - *My Favourite Place* (2003)
* Various Artists - *Fishing Music* (2003)
* Dean Owens - *My Town* (2004)
* Various Artists - *Cold Blow these Winter Winds* (Fairytale of New York) (2004)
* Various Artists - *Scottish Women* (2004)
* Corrina Hewat - *The Ballad of Eppie Moray* (2005)
* Various Artists - *The Wildlife Album 2* (2005)
* Future Pilot AKA - *Eyes of Love / Lights of the City / Changes* (2006)
* Roddy Woomble - *My Secret is My Silence* (2006)
* Various Artists - *Ballads of the Book* (2007)
* Lau - *Arc Light* (2009)
* Darwin Song Project (2009)
* Kris Drever - *Mark the Hard Earth (2010)*
* Robert Lawrence - *The Journey Home* (2010)
* The Fruit Tree Foundation - *First Edition* (2011)

### Som medlem av Malinky

* *Last Leaves* (2000)
* *3 Ravens* (2002)

### Som medlem av Battlefield Band

* *Happy Daze* (2001)